**XIV. Tavaszi Gitártalálkozó**

 **2023. április 29-30. szombat,vasárnap**

**A Dugonics András Piarista Gimnázium Alapfokú Művészeti Iskolájának rendezésében**

 **- zeneiskolák és művészeti iskolák gitár tanszakainak részvételével -**

Tizennegyedik alkalommal kerül megrendezésre a Tavaszi Gitártalálkozó, amely a dél-alföldi régió gitárosai mellett az ország minden részéből várja és fogadja a gitáros növendékeket. Külön öröm számunkra, hogy határon túlról is érkeznek hangszeres diákok és tanáraik.

A gitártalálkozót az idén ismét **két naposra** tervezzük.

**A szombati játéknapon** a jelentkezők egyéni és/vagy kamara kategóriájú produkciókkal mutatkozhatnak be szabadon választott darabokkal az egyetemes gitárirodalomból (például: reneszánsz, barokk táncokkal, klasszikus, illetve romantikus, XX. századi szerzeményekkel, vagy más, a repertoárjukban szereplő zenedarabbal).

**Kamara kategóriában** a komolyzene műfaja mellett választható klasszikus gitáron előadott könnyűzenei darab is**.**

**A kamara produkcióban a növendék/ek és tanárának közös játéka is lehetséges.**

Az elhangzott produkciókat szakmai zsűri értékeli.

**A nevezés feltételei:**

*A részvételi szándékról külön csatolmányt küldünk, amelyet kitöltve kérünk vissza 2023.01.27-ig!*

1. **A jelentkezési lapon a pontos játékidőt kérjük feltüntetni!**

**2. Klasszikus gitártechnikát** használó gitáros növendékeket várunk!

3. A darabokat kérjük **kotta nélkül** játszani (a kamaradarabok kivételével)!

4. Alapfokú oktatásban résztvevő tanulók jelentkezését várjuk!

5. **A nevezési díj határidőre való beérkezése, (a megtörtént befizetésről átutalási bizonylatot kérünk mellékelni az** **ami@szeged.piarista.hu** **címre)!**

A találkozó helyszíne a **Dugonics András Piarista Gimnázium** díszterme. A fellépő növendékek a zeneiskolai évfolyamuk alapján mutatkoznak be.

**Online sorsolás**

A tavalyi évhez hasonlóan online sorsolást tartunk, amelynek alkalmával meghatározzuk a különböző korcsoportokban szereplő iskolák sorrendjét.

Az online sorsolás időpontja**: április 22. szombat de. 11:00 óra.**

Iskolánk Facebook oldala:

https://www.facebook.com/profile.php?id=100063663724076

A szombati program a regisztrációval kezdődik, amelyet **09:00**-kor a nyitóbeszéd követ.

Ezt követően az online sorsolás eredményének megfelelően kezdetét veszi a gitárprodukciók bemutatása.

A gitárosok számára a felkészülés alatt a tantermekben pogácsa és ásványvíz áll rendelkezésre.

Az iskolában található **büfé** egész nap várja az érkezőket.

A XIV. Tavaszi Gitártalálkozó eseménye NTP-TMV-22-0065 azonosítószámú pályázat által támogatott, ezért kérjük a résztvevőktől ehhez kapcsolódóan a jelenléti ív kitöltését.

**A pályázat a résztvevő növendékeknek és tanáraik számára ebédmeghívást biztosít, kérjük jelezzék az ebédelés szándékot a jelentkezési lapon.**

**Egyéni - gitárprodukciók bemutatásának menete:**

A növendékek a zeneiskolai osztályuknak megfelelően az alábbi csoportok szerint mutatják be a műsorra szánt produkciókat .

1. csoport: HEK/1,HEK/2, A/1, B/1
2. csoport: A/2, B/2
3. csoport: A/3, B/3
4. csoport: A/4, B/4
5. csoport: A/5, B/5
6. csoport: A/6, B/6 és a továbbképzős osztályok
7. csoport: Kamara

A jelentkezési lapokon megadott összesített játékidő alapján - kialakítjuk az egyes évfolyamokra vonatkozó időbeli ütemezést, mely alapján a fentiekben felsoroltak szerint egymás követően hívjuk színpadra a résztvevő zeneiskolák évfolyamait. Ezzel biztosítani szeretnénk az állandó részvételt a színpadon és egyidejűleg segítjük a zsűri folyamatos értékelését.

**Kamara - produkciók bemutatása:**

A kamaraprodukciók az egyéni műsorszámok bemutatása után következnek, a fellépő iskolák sorrendje megegyezik a sorsolás sorrendjével.

 **A szombati játéknap programja:**

 **9:00** Nyitóbeszéd

**9:15 – 13:00 /**Produkciók bemutatása az online sorsolásnak megfelelő sorrend szerint/

**13:00** Ebéd

**14:00-17:00** Produkciók bemutatása

**17:00** Gálakoncert: „**Gitáros lettem”** az SZTE Vántus István Gyakorló Zeneművészeti Szakközépiskola tanulói közreműködésével.

A Gálakoncerten **Bede Barbara** a 2019.évi és **Tóth Emma** az idei 2022-es rendezésű Szegedi Nemzetközi Gitárfesztivál különdíjas gitárosainak játékát is hallhatjuk.

**18:00** Díjkiosztó, kötetlen szakmai beszélgetés a zsűri tagjaival.

**A második játéknapon április 30-án vasárnap csoportos foglalkozáson** gitárzenekart alapítunk, ahol közös számokat fogunk kidolgozni és zenekari felállásban koncert keretében előadni (a foglalkozások beosztását a program tartalmazza).

A közös zenélés célja, hogy felszabadult otthonos légkörben a személyes találkozások mentén közösen gondolkodva együtt muzsikálva örömünket leljük egymás társaságában és a hangszeres játékunkban.

A gitárzenekari darabokat következő tájékoztató levelünkben küldjük.

**A második játéknap a találkozó szabadon választható programja.**

**Az eddigi résztvevő partnereinkre feltétlenül számítunk és bízunk abban, hogy az ismét két napra tervezett eseményt jó hangulatban tudjuk eltölteni.**

Miként az előző években is igény szerint a résztvevők számára intézményünk kollégiumában a Találkozó időtartamára péntek és szombat esti napjára szállást tudunk biztosítani, melynek díja 5000Ft/fő/éj.

A programzáró időpontja: 2023.04.30. vasárnap **14:00** óra.

**A jelentkezés módja:**

A jelentkezéseket elektronikusan az **ami@szeged.piarista.hu** címre kérjük a mellékelt nevezési lapon elküldeni.

Jelentkezési lap megküldésének határideje: **2023. március10.**

 A nevezési díjakat –szóló produkció növendékenként, kamara műfaj/növendékenként is **4000 Ft,** **2023.03.10-ig** kérjük **átutalni** a találkozót lebonyolító Dugonics András Piarista Gimnázium, Alapfokú Művészeti Iskola és Kollégium **11735005-20346579** számú számlájára, közlemény rovatban kérjük a **Tavaszi Gitártalálkozó** megnevezést és **a növendék nevét** feltüntetni.

A nevezési díjak utalásával kapcsolatosan a 06/62 549-092-es telefonszámon tudnak bővebb felvilágosítást kérni.

A nevezési díjakról számlaigényét kérjük előre jelezni, utólagosan nem áll módunkban kiállítani nevezési díjról számlát.

A Találkozó egyéb programjairól tájékoztatást adunk!

Szervező tanárok:

**Szalkai Sándor Vajtó Gergely**

Mobil: 20/5610 320 Mobil: 70/6329 609

**szalkai.sandor@szeged.piarista.hu** **Gergely.vajto@gmail.com**

**Bármilyen kérdés esetén szívesen állunk rendelkezésükre az ami@szeged.piarista.hu e-mail címen, illetve a szervező tanárok elérhetőségein.**

**A találkozóra minden növendéknek és kollégának sikeres és örömteli felkészülést kívánunk!**

honlap: https://ami.szepi.hu/

Szeged, 2022.12.08.

Tisztelettel:

Szalkai Sándor

DAPG – Alapfokú Művészeti Iskola

Intézményegység vezető

Szeged